Кан акиташ кени
Кан акиташ кени Баткен облусунун Кадамжай районунда, Катраң тоосунун түндүк этегинде. 1973–75-ж. геол. чалгындоо жүргүзүлгөн. Кен аймагын мезозойдун чөкмө тектери түзөт. Үлүлдүү акиташ теги бор мезгилинде пайда болуп, ичке тилке түрүндө кендик багытында 2–3 кмге чейин созулуп жатат. Калыңдыгы 10–20 м. Жакшы сайкалданат. Блоктуулугу жакшы. Жылмалап сайкалданган бети кочкул сары түстө болуп, кооз. Запасы 1 млн м3. Имараттардын дубалын кооздоп каптоого пайдаланса болот.

Колдонулган адабияттар
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
 Кыргызстандын кен байлыктары